रामदेव पीर
रामदेव जी (बाबा रामदेव, रामसा पीर, रामदेव पीर,पीरो के पीर)•का जन्म ऊंडु काशमीर (बाड़मेर)के एक परिवार में हुआ, ये सायर जयपाल की संतान थे। रामदेवजी की माता का नाम मगनी पवार था। राव मल्लीनाथ (मारवाड़ के राठौड़ राजा) ने रामदेव जी को पोकरण की जागीर प्रदान की थी, हरजी भाटी इनके प्रमुख सहयोगी थे। डाली बाई इनक भक्त थी ।रामदेव जी ने कामड़िया पंथ की स्थापना की । रामदेव जी के मेघवाल जाति के भक्तो को रिखिया कहा जाता है,ये रिखिया जो भजन करते है उन्हे ब्यावले कहा जाता है, रामदेव जी ने भैरव नमक राक्षस का अंत किया था। इनके मंदिर में इनके पगल्ये पूजे जाते हैं,रामदेव जी के पुजारी जयपाल जाति के मेघवाल होते है। इनका जन्म राजस्थान के एक जयपाल मेघवाल परिवार में हुआ था जो एक सर्वमान्य तथ्य है । रामदेव जी छुआछूत व भेदभाव मिटाने वाले देवता माने जाते हैं।ये राजस्थान के एक प्रसिद्ध लोक देवता हैं जिनकी पूजा सम्पूर्ण राजस्थान व गुजरात समेत कई भारतीय राज्यों में की जाती है। इनके समाधि-स्थल रामदेवरा (जैसलमेर) पर भाद्रपद माह शुक्ल पक्ष द्वितीया सेे दसमी तक भव्य मेला लगता है, जहाँ पर देश भर से लाखों श्रद्धालु पहुँचते हैं।